Moskusdun og andedun er to forskellige typer af dun, der bruges til at fylde dyner med. Det er svært at sige, hvilken der er bedst, da de har hver deres fordele og ulemper, så det afhænger af dine personlige præferencer og behov.
Moskusdun stammer fra moskusanden, som har fine og lette dun med en høj bæreevne. Bæreevnen måler kvaliteten og isoleringsevnen af dunene. En god bæreevne betyder, at dynen kan holde på varmen og lede fugt væk fra kroppen.
Moskusdyner har typisk en bæreevne på 11 eller derover.
En dansk moskusdyne med en allergitestet bæreevne, er oftest dyrere end andedyner, fordi de har en bedre kvalitet, er gode til transportere fugt og holder længere. De er også mere allergivenlige og miljøvenlige, end andedyner.
Andedun stammer fra almindelige ænder, som har grovere og tungere dun med en lavere bæreevne.
Det betyder, at dynen ikke isolerer lige så godt som en moskusdyne, men til gengæld føles den mere fyldig og komfortabel. Andedyner har typisk en bæreevne på 8 eller derunder.
Andedyner er oftest billigere end moskusdyner, fordi de er mere lettilgængelige og almindelige. De kan være et godt valg for dig, der ikke fryser så meget om natten eller foretrækker en tungere dyne.